als_Latn dik_Latn sna_Latn
Këshilli i Mandateve, Rregullores dhe Imuniteteve, ka vendosur sot ta dërgojë në Gjykatën Kushtetuese mandatin e deputetit Koço Kokëdhima. Kushtetuesja rrëzoi më herët vendimin e Kuvendit, i cili hodhi poshtë kërkesën e opozitës për dërgimin e çështjes në këtë Gjykatë.
Ndërsa sot, mazhoranca dhe opozita në Këshill kanë vendosur që çështja t’i dërgohet për shqyrtim Gjykatës Kushtetuese.
Këshilli i Mandateve dhe Rregullores mori në shqyrtim kërkesën e PD, pas pretendimeve se deputeti ka përfituar fonde publike gjatë kohës së ushtrimit të funksionit të deputetit.
Eduard Halimi u shpreh se mazhoranca duhet tu kërkojë ndjesë qytetarëve që mbrojti deputetin, pavarësisht se ai kishte shkelur nenin 70 të Kushtetutës, duke përfituar fonde publike gjatë kohës së ushtrimit të funksionit të deputetit të Kuvendit të Shqipërisë. Ligjvënësi demokrat kërkoi gjykimin e çështjes në themel.
Nga ana e tij, avokati mbrojtës i deputetit Kokëdhima, kërkoi që gjykimi të jetë vetëm për pikën 3 të Kushtetutës, atë të konfliktit të interesit, pasi sipas tij, Gjykata Kushtetuese e ka pranuar vetëm pjesërisht kërkesën e demokratëve, duke rrëzuar papajtueshmërinë e funksionit të deputetit.
als_Latn als_Latn als_Latn als_Latn als_Latn